Isroilning Nusayrat qochqinlar lageridagi uyga hujumi natijasida «Al-Jazira» muxbiri Voil al-Dahduh, uning rafiqasi, o‘g‘li va qizi halok bo‘ldi. Foto: Mohammed Zaanoun / ActiveStills 7 oktyabrdan beri Isroilning kuchli bombardimonlari va blokadadagi G‘azo sektoriga hujumlari natijasida 34 jurnalist halok bo‘ldi. G‘azodagi Falastin Sog‘liqni saqlash vazirligi, 23 kundan beri Isroilning shiddatli hujumiga uchragan G‘azo sektorida halok bo‘lgan jurnalistlar ismlarini e’lon qildi. Bu hisobotga ko‘ra, shu kungacha 34 nafar falastinlik, jumladan 3 ayol jurnalist hujumlarda halok bo‘lgan, ko‘plab jurnalistlar yaqinlaridan ayrilgan. 26 oktyabr kuni isroilliklarning Nusayrat qochqinlar lageridagi uyga hujumi natijasida «Al-Jazira» muxbiri Voil al-Dahduh, uning rafiqasi, o‘g‘li va qizi halok bo‘ldi. Livanlik jurnalist Isroil-Livan chegarasida yuz bergan to‘qnashuvlar chog‘ida isroilliklarning zarbasidan halok bo‘ldi.